# Kenneth Branagh

| Kenet Brana |
| --- |
|  |
| Biografske informacije |
| Rođenje | Kenet Brana 10. decembar 1960. Belfast |
| Supružnik | Ema Tompson (1989 — 1995.) Lindzi Brunok (2003. - ) |

**Kenet Čarls Brana** (engleski: *Kenneth Charles Branagh*, rođen 10. decembra 1960. godine) je glumac i režiser poreklom iz Severne Irske.

## Biografija

Brana je rođen kao drugo od troje dece u radničkoj porodici protestantske vere od majke Franses (devojačko Harper) i oca Vilijema Brane. Otac mu je imao stolarsku radionicu, specijalizovanu za spuštene plafone . U devetoj godini, Brana se, sa porodicom, preselio u Reding u Englesku da bi izbegao „Nevolje“.

Brana je počasni predsednik Severnoirskog Saveta za dobrovoljni rad (NICVA). Dobio je počasni doktorat za književnost od Kraljičinog Univerziteta u Belfastu 1990. godine.

Bio je u braku sa Emom Tompson od 1989. do 1995. godine i za to vreme njih dvoje su glumili u nekoliko filmova, između ostalih u ekranizacijama Šekspirovih dela koje je režirao Brana. Nakon razvoda započeo je vezu sa Helenom Bonam Karter. Brana i Karter su nastupili zajedno u filmu *Frankenštajn Meri Šeli*. Po raskidu te veze sklopio je brak sa Lindzi Brunok 2003. godine, sa kojom ga je upoznala upravo Helena Karter 1997. godine.

Brana govori italijanski jezik i doživotni je navijač fudbalskog kluba Totenhem hotspur.

## Filmografija (kao glumac)

* *Mesec dana na selu* (*A Month in the Country*, 1988.)
* *Henri V* (*Henry V*, 1989.)
* *Ponovo mrtav* (*Dead Again*, 1991.)
* *Piterovi prijatelji* (*Peter's Friends*, 1992.)
* *Swing Kids*, (1993.)(nije potpisan)
* *Mnogo buke ni oko čega* (*Much Ado About Nothing*, 1993.)
* *Frankenštajn Meri Šeli* (*Mary Shelley's Frankenstein*, 1994.)
* *Otelo* (*Othello*, 1995.)
* *Hamlet* (*Hamlet*, 1996.)
* *The Gingerbread Man*, (1998.)
* *Teorija leta* (*The Theory of Flight*, 1998.)
* *Slavna ličnost* (*Celebrity*, 1998.)
* *Divlji divlji zapad*  (*Wild Wild West*, 1999.)
* *Put za Eldorado* (*The Road to El Dorado*, 2000.) (pozajmio glas)
* *Love's Labour's Lost*, (2000.)
* *Ograda otporna na zečeve* (*Rabbit-Proof Fence*, 2002.)
* *Kako ubiti komšijinog psa* (*How to Kill Your Neighbor's Dog*, 2002.)
* *Hari Poter i Dvorana tajni* (*Harry Potter and the Chamber of Secrets*, 2002.)
* *Warm Springs*, (2005.)
* Operacija Valkira *Valkyrie* (2008.)

## Filmografija (kao režiser)

* *Henri V* (*Henry V*, 1989.)
* *Ponovo mrtav* (*Dead Again*, 1991.)
* *Labudova pesma* (*Swan Song*, 1992.) kratki film sa Džonom Gilgudom u glavnoj ulozi
* *Piterovi prijatelji* (*Peter's Friends*, 1992.)
* *Mnogo buke ni oko čega* (*Much Ado About Nothing*, 1993.)
* *Frankenštajn Meri Šeli* (*Mary Shelley's Frankenstein*, 1994.)
* *A Midwinter's Tale*, (1996.)
* *Hamlet* (*Hamlet*, 1996.)
* *Love's Labour's Lost* (2000.)
* *Slušanje* (*Listening*, 2003.) kratki film
* *Čarobna frula* (*The Magic Flute*, 2006.), prema Mozartovoj operi
* *Kako vam drago* (*As You Like It*, 2006.)
* *Sleuth* (2007.)

## Izvori

## Vanjske veze

* Kenet Brana na sajtu IMDb
* Nezvanična prezentacija
* Sajt posvećen Braninom filmu *Hamlet*

|  |  |
| --- | --- |
|  | U Wikimedijinoj ostavi nalazi se članak o temi: **Kenneth Branagh** |